google/wiki40b huggingface dataset:
Blaru

Poloha

Obec má rozlohu 14,84 km². Najvyšší bod je položený 152 m n. m. a najnižší bod 50 m n. m.

Obyvateľstvo

Počet obyvateľov obce je 927 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anamorfóza (kartografia)

Radiálne anamorfózy

Matematické radiálne anamorfózy sú koncentricky zostrojené zobrazenia, ktoré menia mierku mapy. Často využívajú logaritmické alebo hyperbolické funkcie, tieto anamorfózy môžeme prirovnať k lupe alebo k objektívu rybie oko. Využitie radiálnych anamorfóz je pomerne obmedzené, poslúžiť môžu na prehľadnejšie zobrazenie koncentrovaných javov.  
Geografické radiálne anamorfózy deformujú priestor na základe určitej metriky, môže ísť o čas, cenu dopravy či iný ukazovateľ. Sú dobre využiteľné pri hodnotení dopravnej dostupnosti, previazanosti centra so zázemím, či na vymedzovanie regiónov.
Saint-Victor (Cantal)

Poloha

Obec má rozlohu 13,53 km². Najvyšší bod je položený 652 m n. m. a najnižší bod 440 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lusseray

Poloha

Obec má rozlohu 8,14 km². Najvyšší bod je položený 111 m n. m. a najnižší bod 58 m n. m.

Obyvateľstvo

Počet obyvateľov obce je 170 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tuniské národné futsalové družstvo mužov

Vrcholné podujatia

Na majstrovstvá sveta FIFA sa tuniské družstvo nedokázalo kvalifikovať ani raz. Ani z kontinentálnych majstrovstiev, ani z africkej kvalifikácie v roku 2012, keď v 2. kole v dvoch zápasoch nestačilo na družstvo Egyptu.
Tuniské družstvo sa zúčastnilo svojich prvých majstrovstiev Afriky až v roku 2008 v Líbyi. V skupine skončilo štvrté, keď vyhralo iba nad tímom Kamerunu a skončilo celkovo na delenom 7. mieste. O 8 rokov neskôr na turnaji konanom v Južnej Afrike skončilo o jedno miesto vyššie, keď v základnej skupine vyhralo zápas nad domácou Južnou Afrikou.
Tunisko štartovalo na jedných arabských majstrovstvách, a to v roku 2008, keď skončilo na 5. mieste. Okrem toho sa zúčastnilo aj troch turnajov Severoafrického pohára, a zakaždým skončilo na bronzovom mieste. Na prvom ročníku Stredozemného pohára, ktorý sa konal v Líbyi, obsadilo ôsmu priečku.
Ladislav III. (Uhorsko)

Rodina

Bol synom uhorského kráľa Imricha a Konštancie, dcéry aragónskeho kráľa Alfonza II.

Vládnutie

Ladislav bol korunovaný ako štvorročný. Po smrti svojho otca Imricha sa postavenie Ladislava a jeho matky zhoršovalo. Preto na jar 1205 utiekla do Rakúska aj s korunovačnými klenotami.
Stanisław Dziwisz

Životopis

Diakonskú vysviacku prijal 25. marca 1963 a za kňaza bol vysvätený 23. júna 1963 krakowským arcibiskupom Karolom Wojtylom.  
Dňa 7. februára 1998 bol vymenovaný za titulárneho biskupa biskupstva San Leone a pomocného prefekta Pápežského domu Rímskej kúrie. Na slávnosť sv. Jozefa, ženícha Panny Márie 19. marca 1998 bol vysvätený za biskupa pápežom Jánom Pavlom II., štátnym vatikánskym sekretárom Angelom Sodanom a krakowským arcibiskupom Franciszekom Macharskim v Bazilike sv. Petra vo Vatikáne. Za titulárneho arcibiskupa bol povýšený dňa 29. októbra 2003. 
Dňa 3. júna 2005 bol novým pápežom Benediktom XVI. po rezignácii kardinála Macharského menovaný za krakovského arcibiskupa metropolitu. Dňa 27. augusta 2005 bol uvedený do úradu. Pápež Benedikt XVI. ho spolu s ďalšími 14 biskupmi povýšil 24. marca 2006 na kardinála s titulárnym kostolom Santa Maria del Popolo.
Dňa 8. decembra 2016 sa stal emeritným krakowským arcibiskupom po zrieknutí sa úradu, ktoré prijal pápež František.                                     Jeho nástupcom sa stal arcibiskup Marek Jędraszewski.
Motorola Xoom

Funkcie

Xoom podporuje prehrávanie videa až do 1080p. Má dvojmegapixelovú prednú kameru pre videohovory cez Wi-Fi alebo mobilnú sieť a päťmegapixelovú zadnú kameru, ktorá umožňuje nahrať video do 720p. Zariadenie má širokouhlý displej s rozlíšením 1280×800 a 10,1 palcovou uhlopriečkou. Ďalej disponuje 3D grafickou akceleráciou a výstupom HDMI. Jeho súčasťou sú viaceré snímače ako gyroskop, magnetometer, akcelerometer a barometer. Xoom používa dvojjadrový procesor Nvidia Tegra 2 SoC. V januári 2011 bolo oznámené, že v predaji budú dva modely tabletu a to 3G+WiFi a WiFi, oba cez Verzion Wireless.
Saint-Clément-de-Vers

Poloha

Obec má rozlohu 8,96 km². Najvyšší bod je položený 664 m n. m. a najnižší bod 418 m n. m.

Obyvateľstvo

Počet obyvateľov obce je 222 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Ondreička (1898)

Pôsobenie

V rokoch 1920-27 študoval na Umeleckopriemyselnej škole v Prahe (jeho pedagógmi boli českí maliari Josef Schusser a Karel Vítězslav Mašek). V rokoch 1927-28 pôsobil ako učiteľ kreslenia v Komárne, 1931-33 v Kláštore pod Znievom, 1933-35 vo Vrútkach. Od roku 1935 žil v Martine. Od roku 1936 viedol odborné kurzy Štátneho ústavu pre zveľaďovanie živností až do zániku ústavu v roku 1959. Od roku 1951 žil v Bratislave a od roku 1953 pôsobil na Fakulte architektúry a pozemného staviteľstva SVŠT ako vedúci docent katedry kreslenia a modelovania.

Obrazová tvorba

Svojou obrazovou tvorbou bol najbližší Martinovi Benkovi a Milošovi Alexandrovi Bazovskému, Jankovi Alexymu a Zoltánovi Palugyayovi.
Jeho najvýznamnejšie obrazy vznikli 30. rokoch, medzi ne sa zaraďujú napr. Pltníci, Z pohrebu, Zimný motív, Cigánsky pohreb, Rodina drevorubača. Po prekonaní mnohých osobných a rodinných ťažkostí znovu začína úspešne maľovať na konci 50. rokov, jeho tvorbu však zastavuje náhle úmrtie.

Ilustračná tvorba

Patrí k priekopníkom ilustrácie detských kníh na Slovensku. Ilustroval knihy Jozefa Cígera Hronského, Jozefa Horáka, Ľudmily Podjavorinskej, Ľuda Ondrejova a niekoľko ročníkov detského časopisu Slniečko. Podieľal sa tiež na ilustráciách periodík Matice slovenskej.
Fresnay

Poloha

Obec má rozlohu 7,54 km². Najvyšší bod je položený 275 m n. m. a najnižší bod 190 m n. m.

Obyvateľstvo

Počet obyvateľov obce je 42 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Recologne (Doubs)

Poloha

Obec má rozlohu 6,78 km². Najvyšší bod je položený 268 m n. m. a najnižší bod 201 m n. m.

Obyvateľstvo

Počet obyvateľov obce je 551 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
DEFCON

DEFCON (skratka z DEFence readiness CONdition) je skratka používaná na označovanie stupňa pohotovosti a pripravenosti ozbrojených síl USA. Stupnica DEFCON má celkovo 5 stupňov, pričom za mierový sa považuje stupeň 5.

DEFCON 5

Bežný, mierový stupeň. Nehrozí žiadne bezprostredné nebezpečenstvo.

DEFCON 4

Zvýšená funkcia spravodajských a tajných služieb. Stále však prebieha situácia ako počas mieru.

DEFCON 3

Zvýšená pripravenosť ozbrojených síl. Spoločnosť čelí nepriamym informáciám o ohrození. Letecké ozbrojené sily sú pripravené na obranu do 15 minút.

DEFCON 2

Vysoká pravdepodobnosť nebezpečenstva útoku alebo ohrozenia štátu, či teritória. Ozbrojené sily sú v pohotovosti a pripravené na útok do 6 hodín. Veľká pravdepodobnosť nukleárnej vojny.

DEFCON 1

Priama hrozba útoku alebo ohrozenia štátu. Ozbrojené sily sú v maximálnej pohotovosti. Hrozí priame nebezpečenstvo nukleárnej vojny.

Vyhlásenie DEFCON 2

Vyhlásenie druhého stupňa DEFCON bolo celkovo dvakrát, prvýkrát počas kubánskej krízy, druhýkrát počas vojny v Perzskom zálive. 24. októbra 1962 išlo o priamu hrozbu pred možnosťou nukleárneho útoku z Kuby,15. januára 1991 išlo o operáciu Púštna búrka na začiatku vojny v Perzskom zálive.

Vyhlásenie DEFCON 3

DEFCON 3 bol vyhlásený bezprostredne počas teroristických útokov 11.septembra 2001 v USA ako reakcia na udalosti a ich predpoklad vývinu. V tomto čase bol pripravovaný aj možný stupeň 2 DEFCON v prípade, ak by sa situácia nezlepšovala. DEFCON 2 nakoniec vyhlásený nebol.
Bovden

Bovden (iné názvy pozri nižšie) je špeciálny typ kábla slúžiaci na prenos mechanickej energie ťahom alebo krútením. Názov získal podľa svojho vynálezcu Franka Bowdena. 
Definícia bovdenu podľa normy STN 02 8481 znie:  Bovdenová hadica - kovová ohybná hadica vyrobená z oceľového patentovaného drôtu zvinutím do skrutovnice. Závity hadice sú vinuté s predpätím a tesne k sebe priliehajú. Na povrchu je nanesený plastový povlak, na ktorom môže byť opletenie z oceľového pozinkovaného drôtu.

Názvy

Názvy sú: bovden, bovdenová hadica, lanovod, bovdenové lanko, Bowdenovo lanko, bowden, bowdenové lanko, bowdenová hadica, Bowdenova hadica, poddajné lanko, lankové tiahlo/ťahadlo.

Konštrukcia

Bovden sa skladá z pružného obalu, v ktorom sa pohybuje ohybné jadro (lanko, drôt…). Obal je z tvrdého a odolného materiálu, najčastejšie tesne vinutá oceľová pružina alebo vinutý oceľový pás. Obal bovdenu musí byť do určitej miery ohybný. Často býva obal potiahnutý izoláciou proti prachu a vode. Niekedy je izolovaná aj jeho vnútorná časť na zníženie trenia. Jadro je tvorené lankom alebo drôtom, obvykle z ocele. Keďže jadro sa po celej dĺžke trie o obal, musí sa pravidelne mazať alebo použiť výstelka s klznými vlastnosťami.
Bovden slúži na prenos mechanickej energie ťahom alebo krútením lanka. Obal slúži na mechanické vedenie lanka. Obal je obvykle mechanický upevnený o pevnú časť stroja. Pohyb lanka je obmedzený len na malé vzdialenosti. Spätný pohyb zabezpečuje vratná pružina. 
Najznámejšie využitie bovdenu je na bicykloch (ovládanie bŕzd a radenie…), automobily (náhon tachometra, ručná brzda, ovládanie zámku kapoty…), motocykle, ručné obrábanie kovov (rotačný pohyb obrábacieho stroja je bovdenom prenesený do rukoväte k brúsnemu nástroju), mechanické diaľkové ovládanie spúšte fotoaparátu…
Tatralift

Tatralift (predtým aj TPMP Kežmarok alebo Tatrapoma) je slovenský výrobca lanových dráh a lyžiarskych vlekov. Spoločnosť má sídlo v Kežmarku.

História

Spoločnosť bola založená ako TPMP Kežmarok 27. novembra 1975, kedy bola so spoločnosťou Pomagalski podpísaná licenčná zmluva o výrobe horských dopravných zariadení. V roku 1980 uviedla spoločnosť do prevádzy prvú lanovú dráhu a to na Novú hoľu v stredisku Donovaly. Výroba pod licenciou Pomagalski sa skončila v roku 1991 a spoločnosť sa odvtedy začala venovať vývoju vlastných lanových dráh. V roku 1995 bola spoločnosť premenovaná na Tatrapoma a v roku 2010 na súčasný názov Tatralift.

Výroba

Spoločnosť sa v súčasnosti venuje výrobe lyžiarskych vlekov, fixných sedačkových lanoviek, odpojiteľných sedačkových lanoviek, kabínkových lanoviek a bobových dráh.
Doposiaľ spoločnosť vyrobila vyše 60 lanových dráh a vyše 1000 lyžiarskych vlekov, ktoré sú v prevádzke v Európe a Ázii.
Saint-Cirgues-de-Prades

Poloha

Saint-Cirgues-de-Prades má rozlohu 3,48 km². Najvyšší bod je položený 861 m n. m. a najnižší bod 319 m n. m.

Obyvateľstvo

Saint-Cirgues-de-Prades má 129 obyvateľov (2009).
Graf vývoja obyvateľstva:
Zdroje: INSEE
Cazideroque

Poloha

Obec má rozlohu 11,94 km². Najvyšší bod je položený 237 m n. m. a najnižší bod 80 m n. m.

Obyvateľstvo

Počet obyvateľov obce je 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alesso

Hudobná kariéra

Alesso sa špecializuje na progresívny house a popularitu si získal v roku 2011, kedy si získal podporu známych interpretov ako Avicii, Swedish House Mafia, Tiësto, Sander van Doorn, Kaskade a ďalších. Jeho remix skladby „Pressure“ sa stal jednou z najhranejších EDM skladieb roka 2011. V zozname Top 100 DJ časopisu DJ Magazine debutoval v roku 2011 na 70. mieste. Dňa 24. marca 2012 debutoval v rádiu BBC Radio 1 so svojím Essential Mixom. Mainstreamovú pozornosť si získal singlom Under Control spolu s Calvinom Harrisom a Hurts. V roku 2012 sa umiestnil na 20. mieste v zozname Top 100 DJ časopisu DJ Magazine a v roku 2013 na 13. mieste v totožnom zozname.
La Petite-Fosse

Poloha

Obec má rozlohu 5,04 km². Najvyšší bod je položený 870 m n. m. a najnižší bod 440 m n. m.

Obyvateľstvo

Počet obyvateľov obce je 94 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kaolín

Vznik

Kaolinické íly vznikajú viacerými spôsobmi. Najdôležitejší proces je kaolinizácia - proces zvetrávania hornín bohatých na živce (najmä draselné ortoklasy). Medzi takéto horniny patria najmä granitoidy, ortoruly a arkózy. Dôležitým faktorom vzniku je teplé a vlhké podnebie a kyslosť prostredia . Niekedy vznikajú hydrotermálnou premenou podobných hornín. Môžu tiež vznikať preplavením lateritov bohatých na kaolinit v sladkovodnom prostredí a ich následnou sedimentáciou v terénnych depresiách. Môžu obsahovať prachovú alebo piesčitú prímes.

Vlastnosti

V surovom stave aj po vypálení má bielu farbu. Je žiaruvzdorný, mäkký, plastický, najmä pri styku s vodou. Na rozdiel od iných ílových minerálov nemá dobré sorpčné vlastnosti. Pre priemyselné použitie sa zväčša upravuje plavením, čím sa dosahuje vyšší obsah kaolinitu.

Použitie

Kaolín je základná surovina pri výrobe porcelánu, keramiky, obkladačiek a žiaruvzdorných materiálov. Používa sa aj pri výrobe papiera a ako plnidlo v chemickom priemysle. Rozpustený vo vode sa môže používať ako náterová hmota.

Výskyt

Hlavným producentom kaolínu je USA (štát Georgia), medzi ďalších tradičných producentov patrí Uzbekistan, Južná Kórea, Spojené kráľovstvo, Brazília, Ukrajina a Česko, ktoré patrí medzi najväčších ťažiarov kaolínu na svete. Český kaolín sa ťaží v oblasti Karlovych Varov, Plzne a na južnej Morave.
Kaolín sa na Slovensku vyskytuje v tzv. poltárskej formácii v Lučenskej a Žiarskej kotline. V oblasti Poltára a Rudníka sa aj ťaží.
Plouzévédé

Poloha

Obec má rozlohu 18,51 km². Najvyšší bod je položený 106 m n. m. a najnižší bod 40 m n. m.

Obyvateľstvo

Počet obyvateľov obce je 1 728 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Estrebay

Poloha

Obec má rozlohu 9,37 km². Najvyšší bod je položený 296 m n. m. a najnižší bod 199 m n. m.

Obyvateľstvo

Počet obyvateľov obce je 77 obyvateľov (2009).
Graf vývoja obyvateľstva:
Zdroje: INSEE
Ida Haendelová

Ida Haendelová (* 15. december 1928, Chełm, Poľsko) je britská huslistka poľského pôvodu.

Životopis

Ida Heandelová sa pokúšala o hru na husle na nástroj svojej sestry už ako trojročná. Otec zbadal jej skoré nadanie a začal už v tom čase hľadať pre svoju dcéru husľového pedagóga. Na pomoc pri hľadaní sa obrátil na huslistu Bronislawa Hubermana, ktorý ho poslal k pedagógovi Carlovi Fleschovi. V roku 1937 sa rodina presťahovala na podnet Carla Flescha do Londýna, kde aj po prvýkrát hrala Brahmsov husľový koncert pod taktovkou Henryho Wooda. Okrem toho začala brať v tom čase aj hodiny od Georga Enescu v Paríži. Od roku 1939 je Haendelová britskou štátnou občiankou. V roku 1952 sa presťahovala aj s rodinou do Kanady, ale ostala britkou.

Štúdium

Ida Haendelová začala študovať hru na husle u Mieczyslawa Michalowicza na konzervatórium Frederika Chopina vo Varšave, kde ako sedemročná debutovala a ako desaťročná vyhrala Hubermanovu cenu. Po tomto úspechu odcestovala do Paríža za Jozefom Szigetim, ktorí však z časových dôvodov Idu odmietol a tak sa dostala k pedagógovi Carlovi Fleschovi. Carl Flesch bol tak z jej hry nadšený, že sa ponúkol zadarmo ju vyučovať.

Nahrávky

Ida Haendelová nahrala nespočetné množstvo nahrávok diel od J.S. Bacha po Henrika Wieniawského.

Koncertná činnosť

Počas vojny hrala pre britských vojakov, vo fabrikách a pre prominentov. Po roku 1945 začala jej kariéra v USA, potom v Izraeli a hneď na to po celom svete. Popri štandardnom repertoári sa venuje Ida Haendelová vždy komponistom v krajine v ktorej žije ako aj novým či zabudnutým dielam Benjamina Brittena, Maxa Regera, Luigiho Dalapiccolu alebo švédskeho skladateľa Allana Petterssona, ktorý jej venoval aj svoj 2. husľový koncert.
Ida Haendelová koncertuje dodnes dňa po celom svete a okrem toho sa venuje aj pedagogickej činnosti.
Kladivko (ucho)

Kladivko alebo maleus (po latinsky malleus) je jedna zo sluchových kostičiek.
Má zaoblenú hlavičku kladivka (caput mallei), ktorá je in situ uložená v nadbubienkovom zálive (resessus epitympanicus). Na zadnom obvode má nepravidelne sedlovitú kĺbovú plôšku pre nákovku (incus). Hlavička sa zužuje do krčka kladivka (collum), ktorý smeruje dovnútra od pars flaccida membrana tympani a prechádza zvisle nadol do pretiahnutej rukoväte kladivka (manubrium mallei). Rukoväť podmieňuje na bubienku kladivkový prúžok (stria mallearis) a na svojom konci sa nepatrným výbežkom ohýba navonok a pevne zrastá s bubienkom a podmieňuje pupeň bubienkovej blany (umbo membranae tympani). Pri krčku sa rozširuje a vysiela dva výbežky: bočný výbežok kladivka (processus lateralis), ktorý na bubienku spôsobuje prominentia mallearis a vpredu tenký dlhý predný výbežok kladivka (processus anterior), ktorý vniká do skalnobubienkovej štrbiny (fissura petrotympanica).
Adsorbér

Adsorbér je zariadenie, ktorého účelom je zachytávanie látok vo forme plynu alebo pary adsorpciou na povrch adsorbentu. Zachytené látky sa následne odstraňujú z adsorbentu procesom  nazývaným desorpcia a adsorbent sa recykluje. Používa sa v laboratóriách i v priemysle; v laboratóriách obvykle so statickým adsorbentom, v priemysle sa využívajú veľké sústavy nazývané adsorpčné kolóny, s adorbentom pohyblivým (cirkulujúcim).
Alain Demuth

Klubový hokej

V sezóne 2005/06 bol hráčom klubu švajčiarskej najvyššej súťaže HC Ambri-Piotta.

Reprezentácia

Tréner Ralph Krueger ho nominoval na Majstrovstvá sveta v hokeji 2006 v lotyšskej Rige. Na drese nosil číslo 14.
Výrobná sila

Výrobná sila je prvok súhrnu ľudských a vecných činiteľov výroby, tvoriaceho rozhodujúcu stránku spoločenskej výroby. Výrobné sily sú všeobecnými a nevyhnutnými výrobnými podmienkami v každom spôsobe výroby; medzi výrobné sily patria všetky sily, ktoré vo svojom vzájomnom spojení pôsobia vo výrobnom procese; z nich rozhodujúcu úlohu majú produktívne pracujúci ľudia s ich výrobnými schopnosťami, skúsenosťami a zručnosťou, ďalej spoločenskou prácou vytvorené pracovné prostriedky a pracovné predmety.
Program Voschod

Program Voschod bol sovietsky vesmírny program letov trojmiestnych kozmických lodí Voschod, určených na lety po obežnej dráhe Zeme. V roku 1964 vystriedal kozmický program Vostok. Hlavným konštruktérom programu bol Sergej Koroľov a cieľom bolo vytvorenie lode schopnej niesť viacčlennú posádku. V rámci programu sa uskutočnili dva pilotované lety a tiež prvý výstup do otvoreného vesmíru. Na program Voschod nadviazal program Sojuz.

Lety kozmických lodí Voschod

Voschod 1
Loď štartovala 12. októbra 1964, kozmonauti Vladimir Michajlovič  Komarov – veliteľ letu,  Konstantin Petrovič Feoktistov a Boris Borisovič Jegorov. Zem obleteli 16 krát, let trval 24 hodín 17 minút.
Voschod 2
Loď štartovala 18. marca 1965, kozmonauti Pavel Ivanovič Beľajev veliteľ letu,  a  Alexej Archipovič Leonov. Zem obleteli 18 krát, let trval 26 hodín 2 minúty.
Zlatníky

Poloha

Obec leží na východných svahoch Považského Inovca, na rozhraní s Bánovskou pahorkatinou. Západne od obce sa nachádza význačný vrchol Panskej javoriny. Obcou preteká potok Livina. Na juhovýchode hraničí s územím obce Malé Hoste. Západne od Zlatník sa nachádza osada Kulháň, na severovýchod leží obec Cimenná. V katastrálnom území obce sa nachádzajú prírodné rezervácie Čepúšky, Kulháň a chránený areál Okšovské duby.

Geológia

Obec sa nachádza na východnom konci hrádocko-zlatníckej strižnej zóny. V okolí obce sa nachádza veľa starších dobývacích priestorov, píng a starých háld, ktoré sú pozostatkom po ryžovaní zlata. Zlato sa akumulovalo v náplavoch. Zdroj zlata zrejme pochádzal z inoveckého kryštalinika, resp. súviselo s hrádocko-zlatníckou strižnou zónou. Predpokladá sa však, že dnes je jeho primárny zdroj už celkom odstránený eróziou. Zlato je dnes dlhodobou ťažbou dokonale vyťažené. Na základe obrovského množstva starých pozostatkov ťažby s kubatúrou 4 – 5 miliónov m³ a prítomnosti zlata v koncentrácii približne 0,89 až 1,12 g/t v starých haldách možno usudzovať, že z lokality bolo vyťažených 400 až 2 000 kg zlata.

Dejiny

V katastrálnom území obce sa nachádzajú jedny z najstarších indícií o ťažbe zlata na Slovenskom území. Podľa arecheologických dôkazov ho tu ťažili už Kelti. Prvá písomná pamiatka o obci so slovanským názvom pochádza z roku 1156.
Hinsbourg

Poloha

Obec má rozlohu 3,28 km². Najvyšší bod je položený 390 m n. m. a najnižší bod 247 m n. m.

Obyvateľstvo

Počet obyvateľov obce je 118 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Operácia Trvalá sloboda – Africký roh

Protipirátske operácie

Piráti su aktívni pozdĺž Somálskeho pobrežia a predstavujú nebezpečenstvo pre všetku lodnú dopravu v oblasti, z toho dôvodu sú protipirátske operácie bežnou súčasťou Operácie Trvalá sloboda - Africký roh. Bojové akcie v tejto kampani predstavujú väčšinou útoky proti pirátom, ako proti islamským militantom. Jediným potvrdeným útokom proti americkým jednotkám v oblasti je incident z 18. marca 2006, keď piráti zaútočili na dve americké vojenské plavidlá.

21. január 2006

21. januára 2006 torpédoborec triedy Arleigh Burke USS Winston S. Churchill zajal pri pobreží Somálska plavidlo, ktorého posádka bola podozrivá z pirátstva.

Nárast napätia v Somálsku

1. júla 2006 sa na internete objavila správa, ktorú údajne napísal Usáma bin Ládin, v ktorej vyzýval Somálčanov na vytvorenie islamského štátu a varoval západné štáty, že jeho sieť Al-Ká’ida bude proti nim bojovať, ak v danej oblasti budú zasahovať.
11. júla 2006 prevzala Únia islamských súdov kontrolu nad Mogadišom, hlavným mestom Somálska a začiatkom decembra ovládala už väčšinu územia na juhu krajiny. V novembri 2006 sa v meste Garissa v Keni, ležiacom v jej Severovýchodnej provincii susediacej so Somálskom nachádzal oddiel Americkej námornej pechoty. Oficiálne sa zúčastňoval humanitárnej misie na podporu dodávok potravín spolu s kenskou armádou. No miestni obyvatelia vyjadrili svoje podozrenie, že mariňáci boli na prieskumnej misii v blízkosti Somálskych hraníc. 26. novembra 2006 vydalo americké veľvyslanectvo v Keni varovanie pre amerických občanov pred cestou do Kene a Etiópie potom, čo dopisy údajne napísané somálskym vodcom Únie islamských súdov Hassanom Dahirom Aweysom nabádali k vykonaniu samovražedných teroristických útokov proti americkým občanom v týchto dvoch krajinách.
Southwark (stanica metra)

História

Stanica Southwark bola navrhnutá architektom Richardom MacCormacom z firmy MacCormac Jamieson Prichard. Na rozdiel od ostatných staníc na Jubilee Line Extension, pri tejto stanici nebolo dosť miesta na okázalé architektonické výpovede. Vstup do stanice tvorí skromná, nízkopodlažná budova, postavená so zámerom ďalšej podlažnej výstavy s komerčným využitím.
Taktiež, stanica musela byť postavené popod a okolo viktoriánskeho viaduktu, cez ktorý prechádzajú vlaky zo staníc Waterloo East a Charing Cross. Tento fakt spôsobil ďalšie technické a architektonické komplikácie a vyžiadal si výstavbu dvoch vestibulov na dvoch úrovniach.
Prvý vestibul tvorí jadro stanice. Pozostáva z priestoru vysokého 16 metrov, so sklenenou strechou, ktorá prepúšťa do stanice denné svetlo. Taktiež sa tu nachádza sklenená stena dlhá 40 metrov, ktorá pozostáva zo 660 špeciálne vyrezaných kusov modrého skla. Autorom návrhu steny je Alexander Beleschenko.
Odtiaľto vedú eskalátory na druhý, spodný vestibul a nástupištia.
Podľa architekta stanice, Richarda MacCormaca, pri návrhoch vestibulov sa inšpiroval návrhmi pruského architekta Karla Friedricha Schinkela, ktorý pôsobil v 19. storočí.
Stanica bola otvorená 24. septembra 1999 a náklady na jej výstavbu dosiahli 70 miliónov libier.

Linky

Stanicu obsluhuje iba jedna linka londýnskeho metra, a to Jubilee Line. Stanica Southwark sa nachádza medzi stanicami Waterloo a London Bridge.